techiaith/cofnodycynulliad_en-cy huggingface dataset:
English: Yes. People welcome woodland. They welcome broadleaf woodland particularly. I remember, in my days as rural affairs Minister, one of the issues that used to exercise people was clear felling and what they saw as the scars that were left on mountainsides as a result. We know that there is more work to be done in terms of increasing the amount of tree cover in Wales, and we are working with NRW to facilitate that.
Welsh: Ydw. Mae pobl yn croesawu coetir. Maen nhw'n croesawu coetir llydanddail yn arbennig. Rwy'n cofio, yn fy nyddiau fel y Gweinidog materion gwledig, mai un o'r materion a oedd yn arfer ysgogi pobl oedd llwyrgwympo a'r hyn yr oeddent yn ei weld fel y creithiau a oedd yn cael eu gadael ar lethrau mynyddoedd o ganlyniad. Rydym ni'n gwybod bod mwy o waith i'w wneud o ran cynyddu faint o orchudd coed sydd yng Nghymru, ac rydym ni'n gweithio gyda Chyfoeth Naturiol Cymru i hwyluso hynny.
English: Although it's true what the First Minister has to say in terms of heavy industry and energy generation in Wales, it's also true to say that the poor condition of our housing stock is also adding to carbon emissions as well as the difficult transport situation that we face in Wales. The sad fact is that, whatever we have as targets, there are more carbon emissions per capita in Wales now than there were 10 years ago, and they've reduced in Scotland and in England. You do have the tools to deal with this: in the environment Act, you set out that you will secure carbon budgeting, and during the next year you'll have to prepare for that. Will you give a commitment, therefore, that the first Government carbon budget will set out how you will reduce emissions?
Welsh: Er ei fod e'n wir beth mae'r Prif Weinidog yn ei ddweud ynglŷn â'r diwydiannau trwm ac ynni yng Nghymru, mae hefyd yn wir i ddweud bod cyflwr gwael ein tai ni yn ychwanegu at allyriadau carbon a hefyd y drafnidiaeth gythryblus sydd gyda ni yng Nghymru. A'r ffaith drist amdani yw, beth bynnag sydd gyda ni fel targedau, mae mwy o allyriadau carbon fesul y pen yng Nghymru nawr nag oedd 10 mlynedd yn ôl, ac maent wedi gostwng yn Lloegr a'r Alban. Mae'r arfau yn eich dwylo chi: yn y Ddeddf amgylchedd, rydych chi'n gosod allan y byddwch chi'n sicrhau cyllido carbon - y gyllideb garbon, felly. Yn ystod y flwyddyn nesaf, bydd yn rhaid ichi baratoi honno. A fyddwch chi'n rhoi ymrwymiad, felly, y bydd y gyllideb garbon gyntaf gan y Llywodraeth yn gosod allan sut y byddwch chi'n lleihau allyriadau carbon?
English: Well, one thing that I can tell the Member is that we're not going to reconsider that target. The focus now is to ensure that we take action on that target and consider which regulations will be required in order to achieve that. As regards how we proceed, of course we wish to ensure that we proceed with the regulations on the carbon budgets, and we have to consider what the correct levels would be for doing that. And, of course, those levels will be established on evidence emanating from the consultative body.
Welsh: Wel, un peth y gallaf i ddweud wrth yr Aelod yw nad ydym ni'n mynd i ailystyried y targed hwnnw. Y ffocws nawr yw sicrhau bod yna weithredu ar y targed hwnnw ac, wrth gwrs, i ystyried pa reoliadau sydd eu heisiau er mwyn sicrhau hynny. Ynglŷn â fel yr ydym ni'n symud hwn ymlaen, wrth gwrs rydym ni'n moyn sicrhau ein bod ni'n symud ymlaen gyda rheoliadau ynglŷn â chyllidebau carbon. Mae'n rhaid inni, wrth gwrs, ystyried beth yw'r lefelau iawn ar gyfer gwneud hynny, ac, wrth gwrs, bydd y lefelau hynny yn cael eu sefydlu ar dystiolaeth sydd yn dod o'r corff ymgynghori.
English: It plays a rich part in our culture and tradition. We're almost a year on from the Euros, which did more than, I suppose, any politician could have done in raising Wales's profile around Europe and the world. Yes, one of the things we sometimes forget is, at a time, in the nineteenth century when we had very little else to show as a nation, sport played a huge part in developing modern Wales and giving people a sense of nationhood. It was in 1905 that a national anthem was first sung at any sporting event anywhere in the world, at the Wales-New Zealand game. So, it is hugely important, not just in terms of adding to our culture, but, of course, as an economic driver, particularly in Swansea.
Welsh: Mae'n chwarae rhan gyfoethog yn ein diwylliant a'n traddodiad. Rydym ni bron i flwyddyn ymlaen o Bencampwriaeth Ewrop, a wnaeth fwy, mae'n debyg, nag y gallai unrhyw wleidydd ei wneud i godi proffil Cymru ledled Ewrop a'r byd. Ie, un o'r pethau yr ydym ni'n ei anghofio weithiau yw, ar y pryd, yn y bedwaredd ganrif ar bymtheg pan nad oedd gennym fawr ddim arall i'w ddangos fel cenedl, bod chwaraeon wedi chwarae rhan enfawr o ran datblygu Cymru fodern a rhoi ymdeimlad o genedligrwydd i bobl. Yn 1905 y canwyd yr anthem genedlaethol gyntaf mewn unrhyw ddigwyddiad chwaraeon mewn unrhyw le yn y byd, yn y gêm rhwng Cymru a Seland Newydd. Felly, mae'n hynod bwysig, nid yn unig o ran ychwanegu at ein diwylliant, ond, wrth gwrs, fel ysgogwr economaidd, yn enwedig yn Abertawe.
English: Can I thank the First Minister for that response? I think we all - or most of us really enjoyed Wales's success last year at the Euros, and that we really did see Wales being promoted as a major player in Europe because of it. I think it is, of course, crucial that Sport Wales also realises the importance of professional sport in Wales. Does the First Minister agree with me, regarding Swansea City Association Football Club and the importance of Premiership football for promoting Swansea and Wales? Thirty-eight Premiership games a year are shown on television throughout the world with the word 'Swansea' being mentioned. That's the best publicity Swansea or Wales get from anywhere. Is the First Minister also very pleased that Swansea are spending yet another season in the Premiership?
Welsh: A gaf i ddiolch i'r Prif Weinidog am yr ymateb yna? Rwy'n credu ein bod i gyd - neu'r rhan fwyaf ohonom ni wedi mwynhau llwyddiant Cymru ym Mhencampwriaeth Ewrop y llynedd yn arw, ac fe wnaethom ni wir weld Cymru'n cael ei hyrwyddo fel chwaraewr o bwys yn Ewrop o'i herwydd. Rwy'n credu ei bod, wrth gwrs, yn hanfodol bod Chwaraeon Cymru hefyd yn sylweddoli pwysigrwydd chwaraeon proffesiynol yng Nghymru. A yw'r Prif Weinidog yn cytuno â mi, o ran Clwb Pêl-droed Dinas Abertawe a phwysigrwydd pêl-droed Uwch-gynghrair Lloegr i hyrwyddo Abertawe a Chymru? Dangosir tri deg wyth gêm Uwch-gynghrair Lloegr y flwyddyn ar y teledu ledled y byd gyda'r gair 'Swansea' yn cael ei grybwyll. Dyna'r cyhoeddusrwydd gorau y mae Abertawe neu Gymru yn ei gael o unrhyw le. A yw'r Prif Weinidog hefyd yn falch iawn y bydd Abertawe yn treulio tymor arall yn Uwch-gynghrair Lloegr?
English: The simple answer is 'yes'. I don't think I can go very much beyond that, but Mike Hedges is absolutely right to say how important Swansea City is as a brand for the city of Swansea as well. We've worked, through Visit Wales, with the club since 2011 to increase the profile of the club, and, of course, the profile of Wales.
Welsh: Yr ateb syml yw 'ydw'. Nid wyf yn credu y gallaf i fynd lawer ymhellach na hynny, ond mae Mike Hedges yn hollol gywir i ddweud pa mor bwysig yw clwb Abertawe fel brand i ddinas Abertawe hefyd. Rydym ni wedi gweithio, drwy Croeso Cymru, gyda'r clwb ers 2011 i gynyddu proffil y clwb, ac, wrth gwrs, proffil Cymru.
English: Well, after Mike Hedges, exactly the same: the tremendous effects of the success of our national team - football team - in reaching the semifinals in Euro 2016 we had in promoting Wales in the world. Now, I think that cricket is also the sport that is commonly played among Commonwealth countries, and some of the countries that are much smaller than Wales are representing on the world stage and flying their flag in the cricket fields all over the globe. Why can't, First Minister, we agree on this, now, that the time has come for us, Wales, to have our own cricket team to represent Wales on the world stage?
Welsh: Wel, ar ôl Mike Hedges, yn union yr un fath: effeithiau aruthrol llwyddiant ein tîm cenedlaethol - y tîm pêl-droed - wrth gyrraedd rownd gynderfynol Ewro 2016 a hyrwyddo Cymru yn y byd. Nawr, rwy'n credu bod criced hefyd yn gamp sy'n cael ei chwarae yn gyffredin ymhlith gwledydd y Gymanwlad, ac mae rhai o'r gwledydd sydd yn llawer llai na Chymru yn cynrychioli ar lwyfan y byd ac yn hedfan eu baner ar y meysydd criced ym mhedwar ban byd. Pam na allwn ni, Prif Weinidog, gytuno ar hyn, nawr, bod yr amser wedi dod i ni, Cymru, gael ein tîm criced ein hunain i gynrychioli Cymru ar lwyfan y byd?
English: This is an issue that I've certainly supported in the past - certainly a one-day team. Not a test team; I don't think we're playing close to that level. But it is odd that we see Ireland and Scotland playing in international tournaments and not Wales. We did have a one-day team at one point for a few years. I know there are concerns in Glamorgan because of the financial advantage they get, being part of the England and Wales Cricket Board, as it's sometimes forgotten about, but from my perspective, I'd very much like to see us represented internationally at cricket, as long as, of course, there's no financial hit on Glamorgan and their ability to play at the highest level.
Welsh: Mae hwn yn fater yr wyf i'n sicr wedi ei gefnogi yn y gorffennol - tîm undydd yn sicr. Nid tîm prawf; nid wyf yn credu ein bod ni'n chwarae'n agos at y lefel honno. Ond mae'n rhyfedd ein bod ni'n gweld Iwerddon a'r Alban yn chwarae mewn cystadlaethau rhyngwladol ac nid Cymru. Roedd gennym ni dîm undydd ar un adeg am ychydig flynyddoedd. Gwn fod pryderon ym Morgannwg oherwydd y fantais ariannol y maen nhw'n ei chael, o fod yn rhan o Fwrdd Criced Cymru a Lloegr, gan fod hynny'n cael ei anghofio weithiau, ond o'm safbwynt i, hoffwn yn fawr iawn ein gweld ni'n cael ein cynrychioli'n rhyngwladol ar y maes criced, cyn belled, wrth gwrs, nad oes ergyd ariannol i Forgannwg a'u gallu i chwarae ar y lefel uchaf.
English: It's not unfortunate.
Welsh: Nid yw'n anffodus.
English: As a Cardiff City Football Club fan it is. To be serious, though, I've had a lot of complaints from constituents that they don't feel that we support cycling enough in Wales. Geraint Thomas has just been the first Welshman to ever wear the yellow jersey, and I would hope you would congratulate him on that formally. I would just like to know: what is your Government doing to promote cycling more?
Welsh: Ydi mae - i gefnogwr Clwb Pêl-droed Dinas Caerdydd. I fod o ddifrif, fodd bynnag, rwyf i wedi cael llawer o gwynion gan etholwyr nad ydyn nhw'n teimlo ein bod ni'n rhoi digon o gefnogaeth i seiclo yng Nghymru. Mae Geraint Thomas newydd fod y Cymro cyntaf erioed i wisgo'r crys melyn, a byddwn yn gobeithio y byddech chi'n ei longyfarch ar hynny yn ffurfiol. Hoffwn wybod: beth mae eich Llywodraeth yn ei wneud i hyrwyddo mwy ar seiclo?
English: We've had events, of course, being held in Wales. There was the Tour of Britain, if I remember. I remember being in Caerphilly, watching it as it crossed Caerphilly mountain. We have, of course, the velodrome in Newport, which is a very good facility for people to be able to use, and the fact that we have had success in international cycling - Geraint Thomas, of course, at the moment; Nicole Cook and others in the past - shows that we do have the facilities in place to promote cycling. We know, of course, that cycling, again, is one of those sports that is an elite sport at international level, but is a hugely important activity in terms of improving people's health when they are cycling for recreation.
Welsh: Rydym ni wedi cael digwyddiadau, wrth gwrs, yn cael eu cynnal yng Nghymru. Cafwyd y Tour of Britain, os wyf i'n cofio'n iawn. Rwy'n cofio bod yng Nghaerffili, yn ei wylio wrth iddo groesi mynydd Caerffili. Mae gennym ni, wrth gwrs, y felodrom yng Nghasnewydd, sy'n gyfleuster da iawn i bobl allu ei ddefnyddio, ac mae'r ffaith ein bod ni wedi cael llwyddiant ym myd seiclo rhyngwladol - Geraint Thomas, wrth gwrs, ar hyn o bryd; Nicole Cook ac eraill yn y gorffennol - yn dangos bod y cyfleusterau gennym ni i hyrwyddo seiclo. Rydym ni'n gwybod, wrth gwrs, bod seiclo, unwaith eto, yn un o'r campau hynny sy'n gamp elitaidd ar lefel ryngwladol, ond yn weithgaredd hynod o bwysig o ran gwella iechyd pobl pan eu bod yn seiclo ar gyfer hamdden.
English: A working group has been established to take forward the recommendations contained in the taskforce's report. That includes support for professional learning opportunities for supply and newly qualified teachers, and the development of a programme to support and build capacity in the system via school cluster arrangements.
Welsh: Mae gweithgor wedi ei sefydlu i fwrw ymlaen â'r argymhellion a geir yn adroddiad y tasglu. Mae hynny'n cynnwys cefnogaeth i gyfleoedd dysgu proffesiynol athrawon cyflenwi a newydd gymhwyso, a datblygu rhaglen i gefnogi ac adeiladu capasiti yn y system trwy drefniadau clwstwr ysgolion.
English: One of the issues raised by the report was the variable, inconsistent and complex picture of supply teaching. I was pleased to see that the Cabinet Secretary picked up all 10 recommendations, although she did recognise that care must be taken with regulating standards of commercial supply agencies. I've got a constituent who is a supply teacher who's written to me, and she tells me that she's employed through an agency who deduct a third of her salary before she takes it home. She also feels that supply teachers should be both recruited and employed by local authorities and/or by consortia. That's her view. Can the First Minister confirm that the Government is, as he's indicated, taking forward these recommendations and will press ahead with them imminently? But also, what can be done with regard to regulating agencies and achieving parity of esteem between supply teachers and their full-time equivalents?
Welsh: Un o'r materion a godwyd gan yr adroddiad oedd y darlun amrywiol, anghyson a chymhleth o addysgu cyflenwi. Roeddwn yn falch o weld bod Ysgrifennydd y Cabinet wedi derbyn pob un o'r 10 argymhelliad, er iddi gydnabod bod yn rhaid bod yn ofalus wrth reoleiddio safonau asiantaethau cyflenwi masnachol. Mae gennyf i etholwr sy'n athrawes gyflenwi sydd wedi ysgrifennu ataf, ac mae hi'n dweud wrthyf ei bod hi'n cael ei chyflogi drwy asiantaeth sy'n didynnu traean o'i chyflog cyn iddi fynd ag ef adref. Mae hi hefyd yn teimlo y dylai athrawon cyflenwi gael eu recriwtio a'u cyflogi gan awdurdodau lleol a/neu gan gonsortia. Dyna ei barn hi. A all y Prif Weinidog gadarnhau bod y Llywodraeth, fel y mae ef wedi ei nodi, yn bwrw ymlaen â'r argymhellion hyn ac y bydd yn bwrw ymlaen â nhw'n fuan? Ond hefyd, beth ellir ei wneud o ran rheoleiddio asiantaethau a sicrhau parch cydradd rhwng athrawon cyflenwi a'u cymheiriaid llawn amser?
English: This will become easier when teachers' pay and conditions are devolved, but it is right to say that - . I've heard it myself in my own constituency about people complaining about agency fees that are paid. There's no requirement, as far as I can see, that local authorities have to go through an agency; it's just that they choose to go through an agency. Nor are they required to go through a particular agency, nor are school heads, necessarily. I think it is important that local authorities examine the way in which supply teachers are provided in their areas, even though it's a matter, I believe, for school heads, rather than local authorities, to make sure that school heads themselves understand that there are options available to them when it comes to recruiting supply staff.
Welsh: Bydd hyn yn dod yn haws pan fydd tâl ac amodau athrawon wedi eu datganoli, ond mae'n iawn i ddweud bod - . Rwyf wedi ei glywed fy hun yn fy etholaeth fy hun am bobl yn cwyno am y ffioedd asiantaeth sy'n cael eu talu. Nid oes unrhyw ofyniad, cyn belled ag y gallaf i weld, sy'n golygu bod yn rhaid i awdurdodau lleol fynd drwy asiantaeth; dim ond eu bod nhw'n dewis mynd drwy asiantaeth. Ac nid yw'n ofynnol ychwaith iddyn nhw fynd drwy asiantaeth benodol, ac nid oes rhaid i benaethiaid ysgolion wneud hynny ychwaith, o reidrwydd. Rwy'n credu ei bod hi'n bwysig bod awdurdodau lleol yn edrych ar y ffordd y mae athrawon cyflenwi yn cael eu darparu yn eu hardaloedd, er bod hwn yn fater, yn fy marn i, i benaethiaid ysgol, yn hytrach nag awdurdodau lleol, i wneud yn siŵr bod penaethiaid ysgol eu hunain yn deall bod dewisiadau ar gael iddyn nhw wrth recriwtio staff cyflenwi.
English: Can the First Minister give an assurance that no school that has a successful model for them of supply cover will have that replaced by a top-down model applied across all schools, whether in Wales or by local authority?
Welsh: A all y Prif Weinidog roi sicrwydd na fydd unrhyw ysgol sydd â model llwyddiannus o athrawon cyflenwi ar eu cyfer nhw yn gweld disodli hwnnw gan fodel o'r brig i lawr a roddir ar waith ar draws pob ysgol, boed hynny yng Nghymru neu gan awdurdod lleol?
English: It has to be fair, of course, to the supply teachers. A successful model will be one where teaching staff are available to a school, but where teaching staff are treated fairly as well. That, to me, is a successful model. Where those models exist, there seems to be no reason to change them.
Welsh: Mae'n rhaid iddo fod yn deg, wrth gwrs, i'r athrawon cyflenwi. Bydd model llwyddiannus yn un lle mae staff addysgu ar gael i ysgol, ond lle mae staff addysgu yn cael eu trin yn deg hefyd. Dyna, i mi, yw model llwyddiannus. Lle mae'r modelau hynny'n bodoli, ymddengys nad oes unrhyw reswm i'w newid.
English: One of the great disappointments, I think, when the Minister's written response to the report was published, was that the Government at the time wasn't able to give any lead on the two recommendations that were most far-reaching in terms of providing a solution to this situation, namely regulating the private sector, as Hefin David mentioned, in terms of improving standards, but also creating a regional system for direct employment. The Government had pledged to come back with a response once more work had been completed on those two points. Is the Government in a position to publish that response now?
Welsh: Un o'r siomedigaethau, rwy'n credu, pan wnaeth ymateb ysgrifenedig y Gweinidog i'r adroddiad gael ei gyhoeddi, oedd nad oedd y Llywodraeth ar y pryd yn gallu rhoi arweiniad ynglŷn â'r ddau argymhelliad a oedd yn mynd yn fwyaf pellgyrhaeddol o ran rhoi ateb i'r sefyllfa - hynny yw, rheoleiddio'r sector breifat, fel yr oedd Hefin David yn cyfeirio ato fe, o ran gwella safonau, ond hefyd creu system ranbarthol ar gyfer cyflogi yn uniongyrchol. Mi oedd y Llywodraeth wedi addo dod nôl ag ymateb ar ôl i ragor o waith gael ei wneud ar y ddau bwynt yna. A ydy'r Llywodraeth mewn pryd i gyhoeddi yr ymateb hwnnw nawr?
English: With regard to the regional footprint, we're moving on with that - I can confirm that - to ensure that that does happen. With regard to dealing with business in the private sector, of course, there are issues that cross into an area that hasn't been devolved. So, at present, we are considering how far we can go with that.
Welsh: Ynglŷn â'r 'footprint' rhanbarthol, rŷm ni'n symud ymlaen gyda hynny - gallaf i gadarnhau hynny - er mwyn sicrhau bod hynny'n digwydd. Ynglŷn â delio â busnesau yn y sector breifat, wrth gwrs, mae yna faterion sydd yn croesi i mewn i ardal sydd heb ei datganoli. Felly, ar hyn o bryd rŷm ni'n ystyried pa mor bell gallwn ni fynd.
English: The next item on the agenda is the business statement and announcement, and I call on the leader of the house to make her statement.
Welsh: Yr eitem nesaf ar yr agenda yw'r datganiad a chyhoeddiad busnes. Rydw i'n galw ar arweinydd y tŷ i wneud ei datganiad.
English: Diolch, Llywydd. I have three changes to report to this week's business. The Cabinet Secretary for Communities and Children will make a statement shortly to update the Chamber on developments in Wales following the Grenfell Tower fire. I've also re-ordered two of today's oral statements, and the Business Committee has agreed to reduce the time allocated to tomorrow's questions to the Assembly Commission. Business for the next three weeks is shown on the business statement and announcement found among the meeting papers available to Members electronically.
Welsh: Diolch, Llywydd. Mae gennyf dri newid i'w hadrodd i fusnes yr wythnos hon. Bydd Ysgrifennydd y Cabinet dros Gymunedau a Phlant yn gwneud datganiad gyda hyn i roi'r wybodaeth ddiweddaraf i'r Siambr am y datblygiadau yng Nghymru yn dilyn y tân yn Nhŵr Grenfell. Rwyf hefyd wedi ail-drefnu dau ddatganiad llafar heddiw, ac mae'r Pwyllgor Busnes wedi cytuno i leihau'r amser a neilltuwyd ar gyfer cwestiynau i Gomisiwn y Cynulliad yfory. Mae'r busnes ar gyfer y tair wythnos nesaf wedi'i nodi ar y datganiad a'r cyhoeddiad busnes y gellir eu gweld ymhlith y papurau cyfarfod sydd ar gael i'r Aelodau'n electronig.
English: Leader of the house, is it possible to have a statement, please, and I think I have asked for this before, and there was an indication that one would be forthcoming but wasn't made available, on the northern access road - you'll be familiar with it - around the St Athan enterprise zone? You'd also be very familiar with Llantwit Major Town Council's and Llanmaes Community Council's very strong observations and objections to this new road that is proposed for the St Athan area. The planning application's gone in from the Welsh Government and, to me, certainly, there doesn't seem to have been a coherent case put forward as to why Welsh Government are very keen to spend £15 million on this piece of road when the existing infrastructure, with a modest investment, could quite easily accommodate the revised traffic levels that potentially could arise from investment in the enterprise zone area. I do believe that it would greatly inform local people if this statement could come forward and, in particular, the community council of Llanmaes and the town council of Llantwit would benefit from a clear and objective view as to why the Welsh Government have sanctioned £15 million of expenditure on a piece of road that, locally, no-one I find in support of.
Welsh: Arweinydd y tŷ, a yw'n bosibl cael datganiad, os gwelwch yn dda, ac rwy'n credu fy mod i wedi gofyn am hyn o'r blaen, ac roedd awgrym y byddai hynny'n digwydd, ond ni chafodd ei roi ar gael, ar y ffordd fynediad ogleddol - byddwch chi'n gyfarwydd â hi - o gwmpas ardal fenter Sain Tathan? Byddwch hefyd yn gyfarwydd iawn â sylwadau a gwrthwynebiadau cryf iawn Cyngor Tref Llanilltud Fawr a Chyngor Cymuned Llan-faes i'r ffordd newydd a gynigir ar gyfer ardal Sain Tathan. Mae'r cais cynllunio wedi'i wneud gan Lywodraeth Cymru ac, i mi, yn sicr, nid yw'n ymddangos bod achos cydlynol wedi'i gyflwyno o ran pam mae Llywodraeth Cymru yn awyddus iawn i wario £15 miliwn ar y darn hwn o ffordd pan allai'r seilwaith presennol, gyda buddsoddiad cymharol fach, ddarparu'n rhwydd ar gyfer y lefelau traffig diwygiedig a allai ddigwydd oherwydd y buddsoddiad yn yr ardal fenter. Rwy'n credu y byddai'n rhoi llawer o wybodaeth i bobl leol pe gellid cyflwyno'r datganiad hwn ac, yn arbennig, byddai cyngor cymuned Llan-faes a chyngor tref Llanilltud yn elwa ar gael gwybodaeth glir a gwrthrychol ynghylch pam y mae Llywodraeth Cymru wedi cymeradwyo £15 miliwn o wariant ar ddarn o ffordd, nad wyf wedi dod o hyd i neb sy'n ei gefnogi yn lleol.